AIŠKINAMASIS RAŠTAS

Dėl Molėtų rajono savivaldybės tarybos 2016 m. sausio 28 d. sprendimo Nr. B1-7 „Dėl Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo patvirtinimo“ pakeitimo

 **1. Parengto tarybos sprendimo projekto tikslai ir uždaviniai**

2018 metais šeštadieniais bus vykdomi 6 brandos egzaminai: užsienio kalbos (anglų) gegužės 5 d., informacinių technologijų gegužės 12 d., fizikos gegužės 19 d., biologijos gegužės 26 d., lietuvių kalbos ir literatūros birželio 2 d., matematikos birželio 9 d. Už darbą poilsio dienomis darbo užmokestis bus skaičiuojamas pagal dvigubus Lietuvos Respublikos švietimo ir mokslo ministro įsakymu patvirtintus rekomendacinius įkainius.

Brandos egzaminų vyresnieji vykdytojai savo pareigas pradeda vykdyti apie 1,5 val. prieš egzamino pradžią. Po egzamino užtrunka apie 0,5 val. kol priduoda egzaminų medžiagą. Todėl jiems skaičiuojant darbo užmokestį prie egzamino laiko bus pridedamos 2 val.

 **2. Šiuo metu esantis teisinis reglamentavimas**

 Lietuvos Respublikos darbo kodeksas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Už brandos egzaminų vykdymą poilsio dienomis bus mokamas darbo užmokestis pagal dvigubus įkainius. Bus tinkamai reglamentuotas brandos egzaminų vyresniųjų vykdytojų darbo apmokėjimas.

Neigiamų pasekmių nenumatoma.

 **4. Priemonės sprendimui įgyvendinti**

Nėra

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Mokinio krepšelio lėšos.

 **6.Vykdytojai, įvykdymo terminai**

Švietimo įstaigos, Molėtų rajono savivaldybės administracija.